Трябва да се пресметнат напреженията в композита и обвивката, действащи тангенциално и надлъжно на бутилката. Използваните при тези пресмятания налягания трябва да са нула, работното налягане, изпитвателното налягане и налягането на разрушаване на конструкцията. При пресмятанията трябва да се използват подходящи методи за анализ, за да се определи разпределението на напреженията в цялата бутилка.
 10.4. Изисквания към производството
 Изискванията при производството трябва да съответстват на точка 8.3, с изключение на това, че температурата на изпичане на термореактивните смоли трябва да е по-ниска с най-малко 10 °C спрямо температурата на омекване на пластмасовата обвивка.
 10.5. Изисквания към изпитването на продукцията
 10.5.1. Изпитване на хидростатично налягане
 Всяка произведена бутилка се подлага на изпитване с хидростатично налягане в съответствие с точка A.11 (допълнение A към настоящото приложение). Производителят трябва да определи подходяща граница за еластичното разширение при използваното изпитвателно налягане, но еластичното разширение на всяка бутилка не трябва да надвишава с повече от 10 % средната стойност за партидата. Всички бутилки, които излизат извън определената граница на отхвърляне, се отхвърлят, след което трябва или да се разрушат, или да се използват при изпитването на партидите.
 10.5.2. Изпитване на херметичност
 Всяка произведена бутилка се подлага на изпитване на херметичност в съответствие с точка A.10 (допълнение А към настоящото приложение) и трябва да покаже съответствие с изискванията, съдържащи се в нея.
 10.6. Изпитвания на партиди бутилки
 10.6.1. Общи положения
 Изпитванията на партидите трябва да се извършват върху произведени бутилки, представителни за нормалното производство и обозначени с маркировка. От всяка партида се избира на случаен принцип една бутилка. Ако на изпитване се подложат по-голям брой бутилки, отколкото се изискват от настоящото приложение, задължително се документират всички резултати. Върху тези бутилки трябва да се извършат най-малко следните изпитвания.
 а)
 изпитвания на материалите за партидата.
 Една бутилка, една обвивка или един образец-свидетел, представителен за произведената бутилка, се подлага на следните изпитвания:
 i)
 проверка на размерите спрямо конструктивно заложените;
 ii)
 едно изпитване на опън на пластмасовата обвивка в съответствие с точка A.22 (допълнение А към настоящото приложение), в което да се отчете съответствие с конструктивните изисквания;
 iii)
 температурата на топене на пластмасовата обвивка трябва да се изпита в съответствие с точка A.23 (допълнение А към настоящото приложение), и да се отчете съответствие с конструктивните изисквания;
 iv)
 когато конструкцията предвижда защитно покритие, това покритие се подлага на изпитване в съответствие с точка A.9.2 (допълнение A към настоящото приложение). Когато покритието не съответства на изискванията на точка А.9.2 (допълнение А към настоящото приложение), 100 % от партидата се подлага на проверка с цел да се отстранят подобните дефектни бутилки. Покритието на всички дефектни бутилки може да се свали, като се използва метод, който не нарушава целостта на композитните намотки, и да се постави наново. Тогава изпитването на покритието на партидата трябва да се извърши отново;
 б)
 изпитване на разрушаване на партидата.
 Една бутилка се подлага на изпитване в съответствие с изискванията на точка 7.4, буква б) по-горе;
 в)
 периодично изпитване с циклично изменение на налягането.
 Дънната втулка на една бутилка се подлага на изпитване на усукване с момент 500 Nm в